CELEX: 32011R0745
Language: lv
Date: 2011-07-28 00:00:00
Title: Komisijas Īstenošanas regula (ES) Nr. 745/2011 ( 2011. gada 28. jūlijs ) par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā ( Karlovarské trojhránky (AĢIN))

29.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 197/5
            
         KOMISIJAS ĪSTENOŠANAS REGULA (ES) Nr. 745/2011
   (2011. gada 28. jūlijs)
   par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā (Karlovarské trojhránky (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punkta trešo daļu,
   tā kā:
   
               (1)
            
            
               Saskaņā ar Regulas (EK) Nr. 510/2006 6. panta 2. punktu un tās 17. panta 2. punktu Čehijas 2004. gada 19. oktobrī iesniegtais pieteikums reģistrēt nosaukumu Karlovarské trojhránky tika publicēts Eiropas Savienības Oficiālajā Vēstnesī
                   (2).
            
         
               (2)
            
            
               Austrija un Vācija saskaņā ar Regulas (EK) Nr. 510/2006 7. panta 1. punktu ir cēlusi iebildumus pret šo reģistrēšanu. Iebildumi tika atzīti par pieņemamiem saskaņā ar minētās regulas 7. panta 3. punkta pirmās daļas a), b), c) un d) apakšpunktu.
            
         
               (3)
            
            
               Komisija 2008. gada 6. maija vēstulēs ir aicinājusi attiecīgās dalībvalstis censties panākt savstarpēju vienošanos saskaņā ar to iekšējām procedūrām.
            
         
               (4)
            
            
               Ņemot vērā to, ka paredzētajā termiņā nedz Austrija un Čehija, nedz arī Čehija un Vācija nav panākušas savstarpēju vienošanos, Komisijai ir jāpieņem lēmums saskaņā ar procedūru, kas minēta Regulas (EK) Nr. 510/2006 15. panta 2. punktā.
            
         
               (5)
            
            
               Attiecībā uz Regulas (EK) Nr. 510/2006 2. panta noteikumu iespējamu neievērošanu saistībā ar to, ka ģeogrāfiskajā apgabalā ražošana nav notikusi, un saistībā ar atbilstīgās reputācijas kvalitāti atbildīgās valsts iestādes ir sniegušas atzinumu, ka attiecīgajā ģeogrāfiskajā apgabalā ražošana ir notikusi. Saikne tika pamatota ar produkta īpašo kvalitāti, kuru var iegūt ģeogrāfiskajā apgabalā, proti, tāpēc, ka ražošanā tiek izmantots karsto avotu ūdens, un tas ir pietiekami, lai ievērotu 2. panta 1. punkta b) apakšpunktā ietvertās prasības; nebija būtiski, vai arī produktam ir bijusi pietiekama reputācija, lai izpildītu 2. panta 1. punktā ietvertās prasības.
            
         
               (6)
            
            
               Vācijas paziņojumos par iebildumiem ir liecība par to, ka preču zīmes, kuras ietver apzīmējumu Karlsbader Oblaten, ir tikušas reģistrētas pirms pieteikuma reģistrēt nosaukumu Karlovarské trojhránky kā aizsargātu ģeogrāfiskās izcelsmes norādi. Tika sniegti arī pierādījumi, kuri liecina, ka patērētāji Vācijā saista nosaukumu Karlsbader Oblaten ar zināma veida vafelēm. Tomēr paziņojumos par iebildumiem nav sniegti pierādījumi, ka patērētāji nepārprotami saista šīs vafeles ar visām vai kādu no preču zīmēm un nevis ar aprakstošo apzīmējumu Karlsbader Oblaten, nedz arī, ka patērētāji varētu būt maldināti attiecībā uz tā produkta īsto identitāti, kuru laiž tirgū ar nosaukumu Karlovarské trojhránky. Tāpēc Komisija nevar secināt, ka nosaukuma Karlovarské trojhránky reģistrācija būtu pretrunā Regulas (EK) Nr. 510/2006 3. panta 4. punkta noteikumiem.
            
         
               (7)
            
            
               Tā kā nozīmīgākās daļas nosaukumos Karlsbader Oblaten un Karlovarské trojhránky ir identiskas, piemērojot Regulas (EK) Nr. 510/2006 7. panta 3. punkta c) apakšpunktu, ir pamats secināt, ka šie nosaukumi ir daļēji identiski. Turklāt, ņemot vērā līdzību starp produktiem un to kopējo izcelsmi, piemērojot Regulas (EK) Nr. 510/2006 13. pantā, un jo īpaši minētā panta 1. punkta b) apakšpunktā, paredzētos aizsardzības noteikumus, kompetentā tiesa varētu atzīt, ka Karlovarské trojhránky, ja tas būtu reģistrēts, ir aizsargāts pret nosaukuma Karlsbader Oblaten izmantošanu attiecīgajām vafelēm. Tādējādi pierādījumi liecina, ka nosaukuma Karlovarské trojhránky reģistrācija varētu apdraudēt turpmāku nosaukuma Karlsbader Oblaten pastāvēšanu Regulas (EK) Nr. 510/2006 7. panta 3. punkta c) apakšpunkta nozīmē.
            
         
               (8)
            
            
               Paziņojumi par iebildumiem tika atzīti par pieņemamiem, inter alia, pamatojoties uz to, ka ierosinātā nosaukuma reģistrācija apdraudētu daļēji identiska nosaukuma, proti, Karlsbader Oblaten, esību, ciktāl šis nosaukums tiek izmantots produkta identifikācijai un nav aizsargāts ar tiesību aktiem par preču zīmēm. Pierādījumi arī liecina, ka nosaukumu Karlsbader Oblaten ir devuši ražotāji pilsētā, kuras agrākais nosaukumus bija Karlsbad, un ka šāda nosaukuma vafeļu ražošana ir turpinājusies pietiekami ilgu laiku. Turklāt pierādījumi liecina, ka nosaukuma Karlsbader Oblaten izmantošana attiecās uz autentisku un tradicionālu produktu, kas nebija nosaukuma Karlovarské trojhránky reputācijas izmantošana. Šo iemeslu dēļ ir jāparedz maksimālais pārejas periods, kas paredzēts Regulas (EK) Nr. 510/2006 13. panta 3. punktā.
            
         
               (9)
            
            
               Attiecībā uz preču zīmēm, kuras ietver apzīmējumu Karlsbader Oblaten un kuras tika aizsargātas, tās reģistrējot, vai iegūtas, tās izmantojot pirms pieteikuma reģistrēt nosaukumu Karlovarské trojhránky, neizpildot 14. panta 1. punkta nosacījumus, minētās preču zīmes nevar ne anulēt, ne arī ierobežot to turpmāku izmantošanu, pamatojoties uz nosaukuma Karlovarské trojhránky kā aizsargātas ģeogrāfiskās izcelsmes norādes reģistrāciju, ar noteikumu, ka ir izpildītas preču zīmes reglamentējošo tiesību aktu vispārīgās prasības.
            
         
               (10)
            
            
               Attiecībā uz vispārēju apzīmējumu paziņojumos par iebildumiem ietvertais pierādījums ir norāde uz apzīmējuma Karlsbader Oblaten vispārēju izmantošanu, nevis uz Karlovarské trojhránky vispārēju izmantošanu. Lai gan iebildumos ir sniegts pierādījums, ka ir zināmi vairāki nosaukuma kā vispārīgi aprakstoša apzīmējuma pielietošanas gadījumi, iekaitot Vācijas minēto Karlsbader Oblaten, nav sniegti pierādījumi, ka nosaukumu Karlovarské trojhránky izmanto, lai apzīmētu tādu produktu kategoriju, kuru izcelsmes vieta nav Karlovy Vary apgabalā. Iebildumā netiek ņemta vērā situācija Čehijā. Tāpēc, pamatojoties uz rīcībā esošo informāciju, nosaukumu Karlovarské trojhránky nevar uzskatīt par vispārēju un nav vērojama neatbilstība Regulas (EK) Nr. 510/2006 3. panta 1. punkta noteikumiem.
            
         
               (11)
            
            
               Ņemot vērā iepriekš minēto, nosaukums Karlovarské trojhránky ir jāiekļauj Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, piemērojot piecu gadu pārejas periodu, kura laikā apzīmējumu Karlsbader Oblaten var turpināt izmantot apstākļos, kuri varētu būt pretrunā Regulas (EK) Nr. 510/2006 13. panta 1. punktā paredzētajai aizsardzības prasībai, bet tikai minētajā pārejas periodā.
            
         
               (12)
            
            
               Šajā regulā paredzētie pasākumi ir saskaņā ar Aizsargāto ģeogrāfiskās izcelsmes norāžu un cilmes vietas nosaukumu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minēto apzīmējumu ieraksta reģistrā.
   2. pants
   1.   Turpmāko piecu gadu laikā, sākot no šīs regulas spēkā stāšanās dienas, apzīmējumu Karlsbader Oblaten var izmantot, lai apzīmētu vafeles, kas neatbilst Karlovarské trojhránky specifikācijai.
   2.   Preču zīmes, kuras ietver apzīmējumu Karlsbader Oblaten un kuras tika aizsargātas, tās reģistrējot, vai iegūtas, tās izmantojot pirms 2004. gada 19. oktobra, nevar ne anulēt, ne arī ierobežot to turpmāku izmantošanu, pamatojoties uz nosaukuma Karlovarské trojhránky kā aizsargātas ģeogrāfiskās izcelsmes norādes reģistrāciju, ar noteikumu, ka ir izpildītas preču zīmes reglamentējošo tiesību aktu vispārīgās prasības.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 93, 31.3.2006., 12. lpp.
   
      (2)  OV C 206, 5.9.2007., 29. lpp.
   
      PIELIKUMS
      Regulas (EK) Nr. 510/2006 I pielikumā uzskaitītie pārtikas produkti:
      
         2.4. grupa.   Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi
      
      ČEHIJA
      
         Karlovarské trojhránky (AĢIN)